CELEX: 32013R1212
Language: hu
Date: 2013-11-26 00:00:00
Title: A Bizottság 1212/2013/EU végrehajtási rendelete ( 2013. november 26. ) egyes áruk Kombinált Nómenklatúra szerinti besorolásáról

28.11.2013   
            
            
               HU
            
            
               Az Európai Unió Hivatalos Lapja
            
            
               L 317/30
            
         A BIZOTTSÁG 1212/2013/EU VÉGREHAJTÁSI RENDELETE
   (2013. november 26.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy az e rendelet rendelkezéseitől eltérő tartalmú, az e rendelettel érintett áruk besorolására vonatkozó kötelező érvényű tarifális felvilágosítást a jogosult – a 2913/92/EGK tanácsi rendelet (2) 12. cikke (6) bekezdésének megfelelően – bizonyos időtartamig továbbra is felhasználhatja. Ezt az időtartamot három hónapban kell meghatározni.
            
         
               (5)
            
            
               A Vámkódexbizottság az elnöke által kitűzött határidőn belül nem nyilvánított véleményt az e rendelet mellékletében szereplő 1. tételre vonatkozóan, a 2. tétel tekintetében előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kódok alá kell besorolni.
   2. cikk
   Az e rendelet rendelkezéseitől eltérő tartalmú kötelező érvényű tarifális felvilágosítás – a 2913/92/EGK tanácsi rendelet 12. cikke (6) bekezdésének alkalmazásában – e rendelet hatálybalépését követően három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. november 26-án.
      
         
            a Bizottság részéről, az elnök nevében,
         Algirdas ŠEMETA
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  A Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (HL L 302., 1992.10.19., 1. o.).
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Szívverésmérő eszköz, amely a következőkből áll:
                              
                                          —
                                       
                                       
                                          egy mellkason rögzíthető hevederbe beépített szívverés-érzékelőből és vezeték nélküli jeltovábbítóból,
                                       
                                    
                                          —
                                       
                                       
                                          egy szívritmus-ellenőrző készülékből, amely egy vezeték nélküli vevőkészülékből és a csuklón viselhető, kezelőgombokkal és opto-elektronikus kijelzővel ellátott órából áll,
                                       
                                    
                                          —
                                       
                                       
                                          tartógyűrűből, amely a szívritmus-ellenőrző műszernek a kerékpár kormányrúdjához való rögzítésére szolgál.
                                       
                                    A szívverést az érzékelő fogja fel, amely a megfelelő adatokat vezeték nélküli úton továbbítja az ellenőrző készülék felé; ez utóbbi kiszámítja a szívritmust (tényleges, maximális vagy átlagos érték) és megjeleníti az eredményt.
                              Az eszköz ezenfelül óraként és stopperóraként is működik.
                              
                                  (1) Lásd az 1. képet.
                           
                        
               
                  9031 80 38
               
               
                  A termékbesorolást a Kombinált Nómenklatúra értelmezésére szolgáló 1., 3. b) és 6. általános szabály, a 90. Árucsoporthoz tartozó megjegyzések 3. pontja, valamint a 9031, 9031 80 és a 9031 80 38 KN-kód szövege határozza meg.
                  A XVI. Áruosztályhoz tartozó 4. megjegyzéssel összefüggésben értelmezett, a 90. Árucsoporthoz tartozó 3. megjegyzés értelmében a szívverés-érzékelő és a szívritmus-ellenőrző műszer közösen lát el egy meghatározott feladatot, mivel a jeleket az érzékelő felfogja és továbbítja az ellenőrző készülék felé az adatok utóbbi általi feldolgozása és megjelenítése céljából.
                  Az eszköz összetett áru, amely a 90. Árucsoportba (mérő- vagy ellenőrző műszerek) és a 91. Árucsoportba (órák) besorolt alkotórészekből áll. A 3. b) szabály alapján a készüléket a szerint az alkotórész szerint kell besorolni, amely a lényeges jellemzőjét meghatározza.
                  Tekintettel az eszköz objektív jellemzőire – nevezetesen a szívverés méréséhez és ellenőrzéséhez szükséges alkotórészek túlsúlyára – a műszer lényeges jellemzőjét a mérésre szolgáló alkotórészek határozzák meg. Az eszköz óra funkciója kisegítő jellegű a mérő funkcióhoz viszonyítva, mivel az időalapú mérések (szívverések száma/perc) elvégzéséhez olyan óraműre van szükség, amelynek segítségével a műszer a mérés során képes az időbeli összehasonlításra. Ezért a 9102 vtsz. alá, óraként történő besorolás kizárt.
                  A 9018 vtsz. alá, orvosi műszerként vagy eszközként történő besorolás ugyancsak kizárt, mivel a készüléket általában nem a szakorvosi gyakorlatban használják (lásd még a Harmonizált Rendszer szerinti 9018 vtsz.-re vonatkozó magyarázó megjegyzés első bekezdését).
                  Az időtényezőhöz kapcsolódó mérések elvégzése (a percenkénti szívritmus vagy szívverés meghatározása) nem valamilyen egységek teljes számának meghatározását jelenti (lásd még a Harmonizált Rendszer szerinti 9029 vtsz.-re vonatkozó magyarázó megjegyzés (A) pontját is). Következésképpen kizárt a 9029 10 00 vtsz. alá, fordulatszámlálóként, termékszámlálóként, taxióraként, kilométer-számlálóként, lépésszámlálóként és hasonló készülékként történő besorolás.
                  A szívritmus (percenkénti szívverés) meghatározása nem a fordulatsebesség vagy a lineáris sebesség meghatározását jelenti (lásd még a Harmonizált Rendszer szerinti 9029 vtsz.-re vonatkozó magyarázó megjegyzés (B) pontját is). Következésképpen a 9029 20 vtsz. alá, sebességmérőként és tachométerként történő besorolás szintén kizárt.
                  Ezért a készüléket a 9031 80 38 KN-kód alá, a 90. Árucsoportban máshol nem említett, elektronikus mérő- vagy ellenőrző műszerként, készülékként és gépként kell besorolni.
               
            
                  
                              2.
                           
                           
                              A szívverés érzékelése érdekében, a mellkas körüli viselésre tervezett, mellkason rögzíthető hevederbe beépített szívverés-érzékelő és vezeték nélküli jeltovábbító készülék.
                              A termék érzékeli a szívveréseket, és a megfelelő adatokat vezeték nélküli úton továbbítja a szívritmus-ellenőrző készülék felé, amelyet a bemutatás során nem mellékelnek a termékhez.
                              
                                  (1) Lásd a 2. képet.
                           
                        
               
                  9031 90 85
               
               
                  A besorolást a Kombinált Nómenklatúra értelmezésére szolgáló 1. és 6. általános szabály, a 90. Árucsoporthoz tartozó megjegyzések 2. b) pontja, valamint a 9031, a 9031 90 és a 9031 90 85 KN-kód szövege határozza meg.
                  A termék kizárólag vagy elsősorban a 9031 vtsz. alá tartozó szívverésmérő műszerrel együtt alkalmas a használatra. A szívverésmérő műszer működése szempontjából a termék lényeges alkotórésznek minősül, mivel nélküle a műszer nem használható.
                  Ezért a terméket a 9031 90 85 KN-kód alá, a 90. Árucsoportban máshol nem említett, mérő- vagy ellenőrző műszer, készülék és gép más alkotórészeként kell besorolni.
               
            
         
      
                  
                     
               
               
                  
                     
               
            
         (1)  A képek csupán tájékoztató jellegűek.